เรื่องร้องเรียน (ทางเท้า) วันที่ 2022-05-31 14:29:41 — แขวงลาดยาว เขตจตุจักร กรุงเทพมหานคร
เมื่อวันอาทิตย์ที่ 29 พฤษภาคม 2565 เวลา 13.00-13.15 โดยประมาณ คุณแม่ได้หกล้มบริเวณฟุตบาท หน้ากรมป่าไม้ เกือบถึงบีทีเอส ทำให้มีแผลที่หัวเข่า แล้วปวดข้อเท้าอย่างรุนแรง ประกอบกับอากาศร้อนจึงมีอาการหน้ามืดจะเป็นลม จึงได้เรียกแท็กซี่เพื่อนำตัวส่งโรงพยาบาลเปาโลเกษตร ปรากฎว่า ข้อเท้าขวาพลิก กระดูกนิ้วก้อยขวาหัก หัวเข่าซ้ายมีแผลถลอก   เหตุการณ์นี้ทำให้คุณแม่ต้องเดินไม่ได้ชั่วคราว และยังต้องเสียเงินค่ารักษากับสิ่งที่เป็นปัญหาของสังคมมายาวนาน ธุระที่เราตั้งใจจะไปทำกลับไม่ได้ทำ เราสองคนเดินทางมาจากต่างจังหวัด พอพบคุณหมอเสร็จจึงรีบพาคุณแม่ขึ้นรถแท็กซี่กลับที่พัก เราใช้ชีวิตกันอย่างลำบาก วันรุ่งขึ้นเราต้องกลับต่างจังหวัดด้วยความลำบาก พากันไปขึ้นเครื่องบินที่สนามบินดอนเมือง แม่ต้องนั่งรถเข็น กว่าจะผ่านพ้นไปได้ต้องขอขอบคุณเจ้าหน้าที่สนามบินและสายการบินที่ดูแลอย่างดี เราขอวอนให้ปัญหาของชีวิตที่เรื้อรังนี้ได้ถูกแก้ไขจากผู้ว่าแห่งความหวังของพวกเราด้วยนะคะ เพื่อไม่ให้เหตุการณ์แบบนี้ต้องทำลายคุณภาพชีวิตของทุกคนในสังคมกรุงเทพอีกต่อไปค่ะ และวอนขอให้หน่วยงานที่เกี่ยวข้องเข้ามารับผิดชอบกับเหตุการณ์นี้ด้วยนะคะ ขอบพระคุณค่ะ